b'\n_START_ARTICLE_\nPenthoraceae\n_START_SECTION_\nTuntomerkit\n_START_PARAGRAPH_\nKasvit ovat juurakollisia ja melko m\xc3\xb6yheit\xc3\xa4 ruohoja, joissa on flavonoideja. Lehdet sijoittuvat varteen kierteisesti ja ovat hammaslaitaisia. Viuhkomainen ja v\xc3\xa4h\xc3\xa4haarainen kukinto sijaitsee verson latvassa. Kukat ovat 5-7-lukuisia, ja niiden pohjus on maljamainen, ns. hypanthium. Verholehdet ovat kesken\xc3\xa4\xc3\xa4n erikokoisia. Teri\xc3\xb6 tavallisesti puuttuu, joskus ter\xc3\xa4lehti\xc3\xa4 voi olla jopa seitsem\xc3\xa4n. Heteit\xc3\xa4 on kaksi kertaa enemm\xc3\xa4n kuin verholehti\xc3\xa4. Puoleksi keh\xc3\xa4nalainen siki\xc3\xa4in koostuu 5-8 yhteen kasvaneesta emilehdest\xc3\xa4, joiden k\xc3\xa4rkiosat ovat erillisi\xc3\xa4. Istukat ovat turvonneita, ja vartalot kiinnittyv\xc3\xa4t emilehtien laidan tuntumaan. Luotit ovat pallomaisia. Kussakin emilehdess\xc3\xa4 on monta pitk\xc3\xa4vartista siemenaihetta. Hedelm\xc3\xa4vaiheessa emilehtien erilliset osat ovat kansiluomaisia.\n_START_SECTION_\nLevinneisyys\n_START_PARAGRAPH_\nPenthorum kasvaa kahdella alueella, yht\xc3\xa4\xc3\xa4lt\xc3\xa4 It\xc3\xa4- ja Kaakkois-Aasiassa, toisaalta Pohjois-Amerikan it\xc3\xa4osassa.\n_START_SECTION_\nLuokittelu\n_START_PARAGRAPH_\nPenthoraceae k\xc3\xa4sitt\xc3\xa4\xc3\xa4 vain yhden kaksilajisen suvun Penthorum. Aiemmin se on tavallisesti viety rikkokasveihin (Saxifragaceae), mutta nyt sit\xc3\xa4 pidet\xc3\xa4\xc3\xa4n \xc3\xa4rvi\xc3\xa4kasvien (Haloragaceae) l\xc3\xa4heisen\xc3\xa4 sukulaisena.'